CELEX: 62016TN0168
Language: hr
Date: 2016-04-18 00:00:00
Title: Predmet T-168/16: Tužba podnesena 18. travnja 2016. – Grizzly Tools protiv Komisije

25.7.2016   
            
            
               HR
            
            
               Službeni list Europske unije
            
            
               C 270/45
            
         Tužba podnesena 18. travnja 2016. – Grizzly Tools protiv Komisije
   (Predmet T-168/16)
   (2016/C 270/52)
   Jezik postupka: njemački
   
      Stranke
   
   
      Tužitelj: Grizzly Tools GmbH & Co. KG (Großostheim, Njemačka) (zastupnik: H. Fischer, odvjetnik)
   
      Tuženik: Europska komisija
   
      Tužbeni zahtjev
   
   Tužitelj od Općeg suda zahtijeva da:
   
               —
            
            
               poništi Provedbenu odluku Komisije (EU) 2016/175 od 8. veljače 2016. o mjeri koju je poduzela Španjolska u skladu s Direktivom 2006/42/EZ Europskog parlamenta i Vijeća kojom zabranjuje stavljanje na tržište jednog tipa visokotlačnog čistača (SL 2016., L 33, str. 12.),
            
         
               —
            
            
               naloži tuženiku snošenje troškova.
            
         
      Tužbeni razlozi i glavni argumenti
   
   U prilog osnovanosti tužbe tužitelj ističe dva tužbena razloga.
   
               1.
            
            
               Prvi tužbeni razlog: bitne povrede postupka
               Tužitelj ističe da pobijana odluka krši obvezu obrazlaganja iz članka 296. stavka 2. jer su uvodne izjave proturječne i nejasne.
               Usto pobijana odluka krši načelo prema kojem je Komisija dužna pravilno utvrditi činjenično stanje. U uvodnoj izjavi 4. Komisija je pogrešno navela da je tužitelj u EZ izjavi o sukladnosti uputio na normu EN 60335-2-67-2009, što je netočno.
            
         
               2.
            
            
               Drugi tužbeni razlog: povreda članka 11. Direktive 2006/42/EZ (1)
               
            
         S tim u vezi se ističe da je Komisija pogrešno smatrala opravdanom mjeru koju je Španjolska poduzela radi zabrane stavljanja na tržište.
   Naime, španjolska tijela i Komisija klasificirali su visokotlačni čistač kao uređaj koji ima dvojnu uporabu, odnosno da se može upotrebljavati kao prenosivi uređaj, ali i kao ručni uređaj. Stoga su smatrali da je nužan viši stupanj zaštite iako visokotlačni čistač nije namijenjen da se upotrebljava kao ručni uređaj i njegova uporaba kao ručnog uređaja nije razumno predvidiva nepravilna uporaba u smislu članka 11. stavka 1. Direktive 2006/42/EZ.
   
      (1)  Direktiva 2006/42/EZ Europskog parlamenta i Vijeća od 17. svibnja 2006. o strojevima [i] o izmjeni Direktive 95/16/EZ (SL 2006., L 57, str. 24.) (SL, posebno izdanje na hrvatskom jeziku, poglavlje 13., svezak 39., str. 74.)